240. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 431 της 16/18 Οκτ. 1991 (ΦΕΚ Α΄ 158) Κατάργηση των Πρεσβειών στη Βόρεια και Νότια Υεμένη και ίδρυση Πρεσβείας στην Υεμένη, κατάργηση άμισθων προξενικών αρχών και άλλες διατάξεις. Έχοντας υπόψη: 1.Το άρθρ. 117 παρ. 3, το άρθρ. 24 παρ. 6 και 8 και το άρθρ. 26 παρ. 1 του Νόμ. 419/1976 «Περί Οργανισμού του Υπουργείου Εξωτερικών» (Α΄ 221). 2.Το άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 3.Την Υ. 1489/1076692/1224/0006Α/23.8.91 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στον Υφυπουργό Οικονομικών» (ΦΕΚ 692/Β) 4.Τη Φ. 10/6/ΑΣ 69/19.6.1991 πρόταση της Πρεσβεία της Ελλάδας στο Μοντεβιδέο και την Α.Π.Φ. 609/ΒΑΡΚ/ΑΣ334/25.4.1989 πρόταση της Πρεσβείας της Ελλάδας στη Μαδρίτη όπου διατυπώνουν τη γνώμη τους. 5.Την 494/1991 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Εξωτερικών και του Υφυπουργού Οικονομικών, αποφασίζουμε: Άρθρ.1.-1.Ιδρύεται Πρεσβεία της Ελλάδας στη Υεμένη χωρίς τη δημιουργία νέων θέσεων, με έδρα τη SANAA. 2.Καταργούνται οι Πρεσβείες της Ελλάδας στη Βόρεια και Νότια Υεμένη που είχαν συσταθεί, επίσης, χωρίς τη δημιουργία νέων θέσεων. Άρθρ.2.-Τα Άμισθα Γενικά Προξενεία Βαρκελώνης και Μοντεβιδεό καταργούνται. Άρθρ.3.-Έδρα του Άμισθου Προξενείου στο Μαυρίκιο ορίζεται το PORT LOYIS. Άρθρ.4.-Η περιφέρεια δικαιοδοσίας του Έμμισθου Γενικού Προξενείου Ρόττερνταμ περιλαμβάνει τις περιοχές: ZUID-BOLLAND, UTRECHT, GELDER -LAND, ZEELAND, NOORD-BRABANT, και LIMBURG.  Άρθρ.5.-Η περιφέρεια της δικαιοδοσίας του Άμισθου Γενικού Προξενείου Άμστερνταμ περιλαμβάνει τις περιοχές: NOORD-HOLLAND, FRIESLAND, GRONINGEN, DRENTE και OVERIJSSEL. Άρθρ.6.-Ιδρύεται Προξενικό Γραφείο στην Πρε-σβεία της Ελλάδας στο Μοντεβιδέο με περιφέρεια δικαιοδοσίας όλη την Ουρουγουάη.

[Source: greek_legal_code_raptarchis | Tokens: 1627]